text: Ti Trin Ned nomineret til Årets Restaurant
  30 juni 2015 kl. 15.16
  Restaurant Ti Trin Ned i Fredericia er blandt de seks, som er nomineret til at blive Årets Restaurant. Det er Den danske Spiseguide, som står bag udvælgelsen.
  Den Danske Spiseguide, som gerne vil være en dansk udgave af Guide Michelin, har også sendt kælderrestauranten i Norgesgade i finalen i kategorierne Årets dessert, Årets ost og Årets kokkeprofil.
  Mette Hvarre Gassner blev for fire år siden kåret til Årets Kok - og restauranten har flere gange været nomineret til Årets Restaurant - dog uden at vinde.
  Ti Trin Ned er oppe mod københavnske kolleger fra Alberto K, Kong Hans Kælder og Studio. De øvrige nominerede er Lieffroy fra Nyborg og ET fra Aarhus.
  